Detroit

Detroit ( ,  ) inggih punika kota sané pinih akéh panjakné ring negara wagian Michigan AS. Puniki magenah ring pasisi tukad Detroit ring sebrang kota Kanada Windsor, Ontario. Puniki wantah kota sané pinih akéh populasiné kaping 26 ring Amerika Serikat miwah kota AS sané pinih ageng ring pawatesan Kanada-Amérika Serikat antuk panjak 639.111 ring sénsus 2020,nanging wawengkon Metro Detroit sané lintangan saking 4,4 yuta jadma inggih punika wawengkon métropolitan sané pinih ageng ka-14 ring negara lan sané pinih ageng kaping kalih ring Kauh Tengah (sesampun wawengkon métropolitan Chicago). Ibu kota county saking County Wayne, Detroit inggih punika pusat budaya signifikan sané kaloktah antuk pituutnyané ring musik, seni, arsit4ktur lan desain, tiosan ring latar ungkur otomotif lan industri lelintihannyané.

Detroit inggih punika pelabuhan ring tukad Detroit, silih sinunggil saking petang selat utama sané nyambungang sistem Danu Great sareng Margi Segara St. Lawrence. Kotané puniki pinaka genah ékonomi regional sané pinih ageng kaping tiga ring Midwest miwah sané pinih ageng ka-16 ring Amérika Serikat. Puniki taler pinih kaloktah pinaka pusat industri otomotif AS, miwah "Tiga Ageng" produsén mobil—General Motors, Putsahaan Ford Motor, miwah Stellantis Amérika Kalér (Chrysler)—makasami magenah ring Metro Detroit. Puniki genah Bandar Udara M4tropolitan Detroit, silih sinunggil hub maskapai panerbangan sané pinih utama ring Amérika Serikat. Detroit miwah kota Kanada sané nampek ring Amérika Kalér, risampuné San Diego–Tijuana.

Budaya Detroit kacihnayang antuk keragaman, madué pengaruh lokal lan internasional. Detroit ngamedalang musik genre Motown lan tékno, lan taler madué lakon sané mabuat ring panglimbakan jazz, hip-hop,rock, and punk. Stok sané unik ring jagaté saking tenggara arsitéktur miwah genah malelintihan wantah asil saking panglimbak kota sané gelis ring warsa-warsa macedarnyané. Ngawit warsa 2000-an, utsaha konservasi sampun prasida ngrajegang akéh karya arsit4ktur lan ngamolihang makudang-kudang skala ageng r4vitalisasi, rumasuk réstorasi makudang-kudang genah balih-balihan malelintihan, matingkat tegeh rénovasi, stadion olahraga anyar, lan proyek révitalisasi sisi tukad. Detroit inggih punika tetujon wisata sane sayan kasub sané nyayagayang sawatara 16 yuta pangrauh nyabran warsa. Ring warsa 205, Detroit kadadosang "Kota Desain" olih UNESCO, kota sané kapertama miwah wantah asiki kota ring AS sané polih wastan punika.